După premiile 1 obținute la concursurile internaționale de interpretare Mozart/Cluj-Napoca și Nouvelles Etoiles/Franța, după Marele Premiu și Premiul 1 de Excelență la Revelația Vocilor, după prezențe pe scenele lirice din Cluj-Napoca ("Elixirul tinereții", "La fanciulla del West") și București ("Carmen") și Mexico City (în "Giovanna d Arco" de Verdi), baritonul Mihai Damian își trece în cv-ul artistic și Marele Premiu "Alexandru Fărcaș", dar și Premiul Laszlo Eva" (un rol pe scena Operei Maghiare din Cluj-Napoca, în stagiunea 2024/2025). Am scris de mai multe ori despre performanțele solistice ale tânărului bariton, student an IV, ANMGD Cluj-Napoca, clasa conf univ dr Cristian Hodrea, mă bucur că o fac din nou. La cum cântă, având în vedere calitatea vocii și munca depusă și cea care urmează pe mai departe, sunt sigur că porțile scenelor lirice de peste hotare îi vor fi deschise, o merită din plin, nu îmi rămâne și nu ne rămâne decât să-i urmărim activitatea, prezențele solistice, concursurile la care se va mai înscrie, premiile pe care le va mai obține. Mihai Damian a delectat publicul cu Prologul lui Tonio din Paiațe de Ruggiero Leoncavallo, dorința noastră fiind una, de a-l vedea din nou pe scenă, de ce nu, poate chiar în Paiațe.
Marele Premiu a fost conceput pentru gala laureaților, de o echipă de studenți ai Universității de Artă și Design Cluj-Napoca, departamentele design și sculptură-Orosz Noa Imola/design, Bandi Daniel/sculptură-coordonați de conf univ dr Octavian Simion.
Premiul 1 a revenit studentei Blatniczki Dora (master 2, clasa asistent univ Cristina Damian; arie interpretată "Fia dunque vero…O mio Fernando" din opera "La Favorita de Gaetano Donizetti.
Premiul 2 a răsplătit evoluția Claudiei Marinescu (master 1, Universitatea Națională de Muzică, clasa prof univ dr Iulia Isaev; arie aleasă "Piangete voi?" din "Anna Bolena" de Donizetti.
Premiul 3 l-a obținut Bogdan Ionuț Lupu (master 2, ANMGD Cluj-Napoca, clasa asistent univ Cristian Mogoșan; aria lui Figaro, "Largo al factotum" din "Bărbierul din Sevilla" de Rossini).
Să vedem și celelate premii acordate: "Lucia Stănescu"-Janetka Hoșco (master 2, ANMGD, clasa conf univ dr Florin Estefan; a pregătit aria "Ascolta! Se Romeo t uccise un figlio" din "I Capuleti e i Montecchi" de Vicenzo Bellini) * "Ion Buzea"–Andres Groza (an IV ANMGD, clasa lector univ dr Geani Brad; arie din opera "Vecerniile siciliene" de Verdi, "O tu, Paleromo") * "Eduard Tumagian"-Daria Lupu (Universitatea Națională de Muzică București, clasa prof univ dr Georgeta Stoleriu; aria "Liberamente or piangi" din opera "Attila" de Verdi) * "Elena Teodorini"-Adelin Cadmiel Ilea (master 1, ANMGD, clasa conf univ dr Cristian Hodrea; aria "Ecco, ridente in cielo" din "Bărbierul din Sevilla") * Premiul Special al Juriului–Oana Bulboacă (master 1, ANMGD, clasa lector univ dr Geani Brad; aria Rosinei, "Una voce poco fa" din "Bărbierul din Sevilla") * Premiul pentru cea mai bună interpretare a unei arii de operă–Ioana Elena Iuliana (Universitatea Națională de Muzică din București, clasa prof univ dr Georgeta Stoleriu; aria "L altra notte in fondo al mare" din "Mefistofele" de Arrigo Boito) * Premiul "Luminița Constantinescu"-Milița Pantin (master 1, UNM București, clasa conf univ dr Claudia Codreanu; arie din "Liliacul" de Strauss fiul, "Spiel ich die Unschuld vom Lande") * Premiul Special "Gheorghe Victor Dumănescu"-Cătălin Moței (master 1, ANMGD, clasa conf univ dr Cristian Hodrea; arie din "Nunta lui Figaro" de Mozart, "Hai gia vinto la causa") * Premiul "Michaela Bocu" pentru cdea mai bună interpretare a unui lied românesc-Alexandru Ticula (an 3, Facultatea de Muzică și Teatru, Universitatea de Vest Timișoara, clasa conf univ dr Mariana Șarba; liedul "După nuntă" de Achim Stoia) * Premiul Special "Dr. Rodica Mureșan"-Andra Stoica (master 2, Facultatea de interpretare, Universitatea Națională de Arte "George Enescu" Iași, clasa prof univ dr Cristina Simionescu Fântână; arie interpretată "Tu, che di gel sei cinta" din "Turandot") * Premiul Special ELF pentru cel mai performant tânăr participant-Teodor Malanca (an 2, ANMGD, clasa prof univ dr Marius Vlad Budoiu; aria "Quanto e bella" din "Elixirul tinereții" de Donizetti).
S-au aflat la pupitrul Orchestrei Filarmonicii "Transilvania (un alt tur de forță reușit după simfonicul de vineri 22 martie), Gheorghe Victor Dumănescu și Adrian Morar, atenți, eficienți, plusuri de siguranță pentru tinerii laureați. Moderator al galei a fost Ruslan Bârlea, nume cunoscut și apreciat al scenei teatrale clujene.
Scurte considerații
Alexandru Fărcaș-Voice Competition și-a atins scopul, memoria Omului, Artistului și Profesorului fiind cinstită așa cum se cuvine. Merite revin tuturor celor implicați: Geani Brad, Ina Hudea, Petru Burcă, Anca Mona Mariaș, Iulia Merca, Sorin Lupu, Mira Gavriș, Renata Burcă, Iulia Suciu…, o echipă bine sudată. Am în vedere, în reușita concursului, și rolul sponsorilor, al partenerilor media, oameni de bine, instituții alături nu de azi și nici de ieri, de actul creației artistice. Mă gândesc, după reușita națională 2024, cum va arăta prima ediție internațională a concursului "Alexandru Fărcaș"/2026, la ce dimensiune va ajunge. Acuma au fost 107 înscriși, au rămas pentru etapele finale 76, juriul, deja internațional-Adela Zaharia/președinte al juriului, Kurthy Andras/Ungaria, Andreas Massow, Ramona Eremia Coman, Adrian Morar, Adrian Mărcan-având o misiune deloc de invidat, dusă bine la capăt.
Cert este că tinerii înscriși și-au ales bine repertoriul de concurs, arii la înălțimea anilor de pregătire, experiențe artistice diferite, dar care anunță de pe acuma, seniorii de mâine ai scenelor lirice, operă sau/și vocal-simfonic. Nu trebuie uitat faptul că Profesorul Alexandru Fărcaș a îndrumat în lunga sa carieră la catedră, dar și în calitate de rector al ANMGD Cluj-Napoca sau director al Operei Naționale clujene, generații întregi, peste 500 de profesioniști răspândiți pe scene sau la catedre din țară și de peste hotare. Fără exagerare, se poate alcătui un dicționar al celor care i-au trecut prin mână, ar și fi ceva unicat. Poate fi, pentru început, o lucrare de licență, o dizertație, cine știe cine se va încumeta la un asemenea proiect, de anvergură să recunoaștem. Dar care susține imaginea unei mari personalități artistice, promotor activ al descdoperirii de noi talente, de susținere a lor, de impunere a lor în viața muzicală internă și internațională.
Demostene Șofron